# Forma patvirtinta

Kauno miesto savivaldybės

administracijos direktoriaus

2019 m.

įsakymu Nr.

PAVYZDINĖ JUNGTINĖS VEIKLOS (PARTNERYSTĖS) SUTARTIS

## \_\_\_\_\_ m. \_\_\_\_\_\_\_\_\_\_\_\_\_\_\_\_\_ d. Nr. \_\_\_\_\_\_\_\_\_

Kaunas

*(Projekto vykdytojo pavadinimas, juridinio asmens kodas, buveinės adresas)*, atstovaujamas (-a) *(projekto vykdytojo vadovo ar įgalioto asmens pareigos, vardas, pavardė)*, veikiančio (-ios) pagal *(atstovavimo pagrindas)* (toliau – Vykdytojas ), *(projekto partnerio pavadinimas, juridinio asmens kodas, buveinės adresas)*, atstovaujamas (-a) (*projekto partnerio vadovo ar įgalioto asmens pareigos, vardas, pavardė)*, veikiančio (-ios) pagal *(atstovavimo pagrindas)(įrašyti tiek partnerių, kiek reikia)*(toliau – Partneris), sudarė šią sutartį (toliau – Sutartis), kuria susitarė dėl bendros visoms pusėms naudingos, įstatymams neprieštaraujančios veiklos.

**I SKYRIUS**

**BENDROSIOS NUOSTATOS**

1. Sutarties šalys, kooperuodamos savo patirtį, žinias, finansinius, materialinius, techninius išteklius, įsipareigoja veikti bendrai, įgyvendindamos iš Kauno miesto savivaldybės biudžeto lėšų finansuojamą projektą *(projekto pavadinimas)* (toliau – Projektas).

2. Sutarties šalys, vykdydamos Sutartį, išlaiko savo teisinį savarankiškumą, naujas juridinis asmuo nesteigiamas.

3. Vykdydamos Sutartį ir įgyvendindamos Projektą Sutarties šalys Kauno miesto savivaldybės administracijai (toliau – Finansuotojas) turi solidarios prievolės skolininkų teises ir pareigas bei solidariai atsako už prievolių neįvykdymą.

**II SKYRIUS**

**SUTARTIES ŠALIŲ ĮSIPAREIGOJIMAI**

4. Sutarties šalių bendradarbiavimo vykdant Sutartį ir įgyvendinant Projektą įnašas yra veikla. Įnašai turtu, pinigais pagal Sutartį nėra daromi, išskyrus aiškiai Sutartyje aptartus atvejus.

5. Turtas, sukurtas ar įgytas kaip Sutarties šalių jungtinės veiklos rezultatas (įskaitant intelektinę nuosavybę, Projekto rezultatus ir kita), įgyvendinus Projektą tampa Vykdytojo nuosavybe, išskyrus aiškiai Sutartyje aptartus atvejus.

6. Sutarties šalys įsipareigoja tinkamai vykdyti įsipareigojimus, nustatytus Sutartyje ir galiojančiuose Lietuvos Respublikos teisės aktuose.

7. Vykdytojas įsipareigoja:

7.1. Projekto įgyvendinimo metu reguliariai konsultuotis su Partneriu bei nuolat jį informuoti apie Projekto įgyvendinimo eigą;

7.2. vykdyti Kauno miesto savivaldybės biudžeto lėšų naudojimo projektui finansuoti sutartį (toliau – Projekto finansavimo sutartis), įtraukti į apskaitą ir administruoti Projekto biudžeto lėšas, viešinti veiklą, vykdomą pagal Projektą, vykdyti kitas Projekto finansavimo sutartyje Vykdytojui numatytas veiklas;

7.3. *(nurodyti kitą piniginį ar nepiniginį įnašą (t. y. prekės, paslaugos, darbai ir pan.), kuris reikalingas Projektui vykdyti)*;

7.4. *(nurodyti kitas Projekto tinkamam vykdymui būtinas pareigas).*

8. Partneris įsipareigoja:

8.1. viešinti Projektą savo interneto svetainėje ir per kitus turimus informacijos šaltinius tikslinėms grupėms;

8.2. Vykdytojui teikti visą informaciją, reikalingą Projektui įgyvendinti;

8.3. tinkamai vykdyti Partneriui skiriamų Projekto finansavimo lėšų apskaitą;

8.4. neperleisti savo teisių ir įsipareigojimų pagal Sutartį tretiesiems asmenims be kitų Sutarties šalių raštiško sutikimo;

8.5. *(nurodyti kitą piniginį ar nepiniginį įnašą (t. y. prekės, paslaugos, darbai ir pan.), kuris reikalingas Projektui vykdyti)*;

8.6. *(nurodyti kitas Projekto tinkamam vykdymui būtinas pareigas).*

9. Bendros Sutarties šalių pareigos:

9.1. tinkamai ir laiku atlikti visus veiksmus, reikalingus bendrai veiklai vykdyti;

9.2. paskirti asmenį, atsakingą už tinkamą Projekto vykdymą ir veiklų koordinavimą;

9.3. vykdyti Sutarties šalių įsipareigojimus, laikantis Projekto įgyvendinimo terminų ir Projekto finansavimo sutarties sąlygų;

9.4. vykdant bendrą veiklą, teikti kitoms Sutarties šalims reikalingą informaciją ir dokumentus, pagrindžiančius veiklų įgyvendinimą bei patirtų išlaidų tinkamumą;

9.5. naudoti gautas Projekto finansavimo lėšas tik Projektui įgyvendinti;

9.6. *(nurodyti kitą piniginį ar nepiniginį įnašą (t. y. prekės, paslaugos, darbai ir pan.), kuris reikalingas Projektui vykdyti)*;

9.7. *(nurodyti kitas Projekto tinkamam vykdymui būtinas pareigas).*

**III SKYRIUS**

**BENDRŲ REIKALŲ TVARKYMAS**

10. Vykdytojas įgaliojamas:

10.1. pasirašyti Projekto finansavimo sutartį su Finansuotoju, įtraukti į apskaitą ir administruoti Projekto lėšas, viešinti veiklą, vykdomą pagal Projektą, vykdyti kitas Projekto finansavimo sutartyje Vykdytojui numatytas veiklas;

10.2. tvarkyti Sutarties šalių bendros veiklos einamuosius reikalus, taip pat atstovauti Sutarties šalims palaikant santykius su Finansuotoju, trečiaisiais asmenimis ir kitais atvejais;

10.3. veikti Sutarties šalių vardu, pasirašyti sutartis ir kitus dokumentus, susijusius su Projektu. Visi bendrą veiklą vykdant sudaryti sandoriai sukuria prievoles visoms Sutarties šalims.

11. Vykdytojas kontroliuoja, ar bendra veikla vykdoma darniai.

12. Kiekviena Sutarties šalis turi teisę susipažinti su visais Projekto įgyvendinimo dokumentais.

13. Sutarties šalys vienus metus nuo Projekto įgyvendinimo laikotarpio pabaigos negali parduoti, perleisti, įkeisti turto ar kitokiu būdu suvaržyti daiktinių teisių į turtą, įsigytą už Projektui finansuoti skirtas lėšas.

14. *(Nurodyti kitas Projekto tinkamam vykdymui būtinas pareigas).*

**IV SKYRIUS**

**SUTARTIES ŠALIŲ ATSAKOMYBĖ**

15. Sutarties šalys pagal prievoles, susijusias su Projekto vykdymu, Finansuotojui ir tretiesiems asmenims atsako solidariai.

16. Visos išlaidos ir nuostoliai, susiję su konkrečiais Vykdytojo ar Partnerio įsipareigojimais, tenka atitinkamai Vykdytojui ar Partneriui, išskyrus atvejį, jei tokios išlaidos (nuostoliai) yra patirtos dėl kitos Sutarties šalies kaltės. Tokiu atveju minėtas išlaidas (nuostolius) atlygina kaltoji Sutarties šalis. Tuo atveju, jei nustatoma abipusė Sutarties šalių kaltė, išlaidos (nuostoliai) dalijamos tarp Sutarties šalių proporcingai jų kaltei.

17. Partneris pats padengia savo patirtas netinkamas finansuoti Projekto išlaidas. Vykdytojas neatsako už Partnerio patirtas netinkamas finansuoti Projekto išlaidas.

18. Vykdytojas ar Partneris, nevykdę ir (ar) netinkamai vykdę Sutartyje nustatytus įsipareigojimus, atlygina kitai Sutarties šaliai dėl to jos patirtas tiesiogines išlaidas ir nuostolius.

19. Jokie Sutarties pakeitimai ar kiti susitarimai tarp Sutarties šalių neturės įtakos jų atsakomybei ir negalės būti panaudoti prieš Finansuotoją kaip atsikirtimai dėl netinkamo pagal Projekto finansavimo sutartį numatytų sutartinių įsipareigojimų vykdymo.

**V SKYRIUS**

**SUTARTIES GALIOJIMAS, KEITIMAS IR NUTRAUKIMAS**

20. Sutartis įsigalioja jos pasirašymo dieną ir galioja iki visiško Projekto finansavimo sutarties įvykdymo.

21. Įsigaliojus Projekto finansavimo sutarčiai, Sutartį pakeisti galima, jei pakeitimas neturės esminės įtakos priimtam sprendimui dėl Projekto finansavimo ir neprieštaraus Projekto finansavimo sutarties nuostatoms. Sutartis keičiama rašytiniu Sutarties šalių susitarimu, kuris turi būti suderintas su Finansuotoju.

22. Sutarties šalis turi teisę reikalauti nutraukti Sutartį, jeigu:

22.1. kita Sutarties šalis iš esmės ją pažeidžia;

22.2. norinti Sutartį nutraukti Sutarties šalis dėl svarbių priežasčių nebegali jos vykdyti.

23. Norėdama nutraukti Sutartį 22 punkte numatytais pagrindais, Sutarties šalis turi apie tai raštu informuoti kitą Sutarties šalį likus ne mažiau kaip 30 dienų iki Sutarties nutraukimo dienos. Per šį terminą Sutarties šalys turi dėti visas pastangas, kad dėl Sutarties nutraukimo būtų patirta kuo mažiau nuostolių.

24. Sutarties 22.1 papunktyje nustatytu atveju – kaltoji Sutarties šalis, o Sutarties 22.2 papunktyje nustatytu atveju – norinti Sutartį nutraukti Sutarties šalis privalo atlyginti visas kitos Sutarties šalies patirtas išlaidas ir nuostolius, susijusius su Sutarties nutraukimu ir įsipareigojimų pagal Projekto finansavimo sutartį įvykdymu.

**VI SKYRIUS**

**BAIGIAMOSIOS NUOSTATOS**

25. Sutarties šalys susitaria visą informaciją, gautą vykdant Sutartį, laikyti konfidencialia ir neatskleisti tretiesiems asmenims be kitų Sutarties šalių raštiško sutikimo. Konfidencialumo įsipareigojimai išlieka galioti ir pasibaigus Sutarties galiojimo laikui, iki atskiro susitarimo tarp Sutarties šalių dėl galiojimo laiko pabaigos. Šio punkto nuostatos netaikomos, kai perduoti informaciją tretiesiems asmenims reikalauja Lietuvos Respublikos įstatymai.

26. Sutartis sudaryta *(įrašyti skaičių)* egzemplioriais, po vieną kiekvienai Sutarties šaliai. Visų egzempliorių teisinė galia yra vienoda. Patvirtinta Sutarties kopija pateikiama Finansuotojui.

27. Visus Sutarties šalių tarpusavio santykius, atsirandančius iš Sutarties ir neaptartus joje, reglamentuoja Lietuvos Respublikos įstatymai ir kiti teisės aktai.

28. Ginčai, kylantys iš Sutarties, sprendžiami derybomis. Jei Sutarties šalys ginčo neišsprendžia per 30 dienų, bet kuri jų gali kreiptis į teismą dėl savo teisių gynimo. Sutarčiai taikoma Lietuvos Respublikos teisė.

**VII SKYRIUS**

**SUTARTIES ŠALIŲ JURIDINIAI ADRESAI IR PARAŠAI**

**Vykdytojas Partneris**

*(Juridinio asmens pavadinimas)* *(Juridinio asmens pavadinimas)*

Kodas Kodas

*(Adresas)* *(Adresas)*

Sąsk. Nr. Sąsk. Nr.

*(Bankas)* *(Bankas)*

Banko kodas Banko kodas

Tel. Tel.

*(Atstovaujančio asmens pareigos) (Atstovaujančio asmens pareigos)*

A. V. A. V.

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(parašas) (parašas)*

*(Vardas ir pavardė) (Vardas ir pavardė)*

*(Įrašyti tiek partnerių, kiek reikia)*